ועדת הפנים והגנת הסביבה, כנסת 19, פרוטוקול מספר 20, 2013-05-07 12:30

מירי רגב: צהרים טובים.

מירי רגב: אנחנו פותחים את הדיון השני של ועדת הפנים והגנת הסביבה של הכנסת.

מירי רגב: יום שלישי, 7 במאי, כ"ז באייר.

מירי רגב: אנחנו עוסקים היום במצבה של העיר קרית-גת.

מירי רגב: אנחנו, בוועדת הפנים, יהיה לנו נוהל חדש שמדי חודש אנחנו ניקח עיר ונתעסק בה באופן נקודתי.

מירי רגב: בשבוע שעבר זה היה בסוגית אילת, היה דיון על המסתננים וגם על סוגית המע"מ, שאני שמחה ששר האוצר החליט לא לבטל שם את ההטבה שיש.

מירי רגב: גם בסוגיות שונות, תאגידי המים – זה עלה גם שם.

מירי רגב: ניקח עיר, עיר, שאנחנו חושבים שנכון לטפל בה באופן נקודתי.

מירי רגב: נעסוק גם במגזר הבדואי וגם במגזר הדרוזי וגם במגזר הערבי, כולל סיורים בשטח.

מירי רגב: כשאנחנו נעסוק בעיר מסוימת, יבואו נציגי הממשלה וכל אחד יציג, על פי הנושאים שאנחנו הזמנו, את עמדותיו וכיצד אנחנו פועלים.

מירי רגב: זה לא סוד שהעיר קרית-גת קרובה ללבי, אני ילידת קרית-גת.

מירי רגב: אני מכירה מאוד טוב גם את האנשים שנמצאים פה, את ראש העיר דהרי, שהחסיר לי פעימה בשבוע שעבר.

מירי רגב: הגעתי לעיר יחד עם צוות צילום, לא משנה, ונסעתי לאורך הרחוב המרכזי כדי לראות את השיכונים שנולדתי בהם, שכונת הרכבות.

מירי רגב: אין כלום, שום דבר.

מירי רגב: אני מתקשרת אליו ואומרת: תגיד לי, הגעתי לאזור אחר?

מירי רגב: הוא אומר לי: כן, לפני שבוע, שבועיים הורדנו את האזור ואנחנו הולכים לבנות שם פרויקט חדש.

מירי רגב: אז אין ספק שזה עשה לי צביטה בלב אבל מצד שני, זה מראה שהעיר מתפתחת ושומרת על הצעירים שלה בעיר, והעיר, בסך הכל, יש לה הרבה מאד הישגים.

מירי רגב: יישר כוח, ראש העיר, על העשייה שלך בעיר ושל שאר החברים שנמצאים פה גם כן.

מירי רגב: הישיבה הזאת בעצם נועדה לבדוק את הפגיעה הפיננסית הצפויה של עיריית קרית-גת.

מירי רגב: אנחנו מדברים על עיר שדורגה כמספר 2 ברשימת הערים המבוססות כשמצד שני, הדירוג הסוציו-אקונומי של קרית-גת הוא 4.

מירי רגב: זאת אומרת, יש כאן פערים מאד גדולים בין המצב הסוציו-כלכלי של קרית-גת לבין הדירוג שלה ברשימת הערים המבוססות, וזאת לאור מבחני הבגרות נכון לכל העשייה שאתה פועל, ותציג את זה בצורה יותר מסודרת.

מירי רגב: העיר קרית-גת לא נכללת במפת העדיפות הלאומית.

מירי רגב: אתמול היה כאן דיון מאד מאד סוער של נפת יזרעאל, של כל ראשי הערים של נפת יזרעאל, שבעצם החליטו גם אותם להוציא ממפת העדיפות הלאומית, אחרי שהם היו בתוך מפת העדיפות הלאומית.

מירי רגב: נמסר לי על ידי נציג משרד הראש הממשלה שהוא מטפל בסוגיה הזאת, שמתחילים עכשיו דיונים חדשים על מפת העדיפות הלאומית, מי ייכנס למפת העדיפות הלאומית, מי ייצא ממפת העדיפות הלאומית, כשברור לכולם שלא מי שנמצא רק בריחוק גיאוגרפי מהמרכז, הוא יהיה במפה כי אם הוא מבוסס מבחינת הסוציו-אקונומי של התושבים, למה הוא צריך להיות בתוך המפה.

מירי רגב: אין לי ספק שם קרית-גת וגם אשקלון צריכות להיות בתוך מפת העדיפות הלאומית.

מירי רגב: על זה יהיה דיון.

מירי רגב: אנחנו נקיים דיון רק על סוגיית הקריטריונים למפת העדיפות הלאומית.

מירי רגב: יגיע נציג ראש הממשלה, אחרי שיישב עם ראשי הערים ויגיד מהם הקריטריונים למפת העדיפות הלאומית החדשה, ואיזו מפה הם מביאים לכנסת ולממשלה.

מירי רגב: אם אני לא טועה, אני יודעת שעבודת המטה על מפת העדיפות היא תוך 3 חודשים.

מירי רגב: נכון, יפה, מנהלת הוועדה?

<יפה שפירא: נכון מאד.

מירי רגב: אז תוך חודשיים אנחנו נבוא לפה.

מירי רגב: אני מציעה גם לך, ראש העיר, כבר להיות בהידברות עם הפרוייקטור של לוקר, דן להב, שהוא הפרוייקטור של הסוגיה הזאת.

מירי רגב: ופה, בענין הזה צריך לפעול שגם קרית-גת תהיה חלק ממפת העדיפות הלאומית.

מירי רגב: אני ביקשתי שיהיו כאן היום גם מרשות המים.

מירי רגב: מי נמצא פה מרשות המים?

מירי רגב: שבעצם יתנו לנו הסבר מדוע לא מעבירים את 37 מיליון כספי הרווח של תאגיד המים כדיבידנד לעיריית קרית-גת.

מירי רגב: דעתי בנושא תאגידי המים ידועה.

מירי רגב: הנושא הזה לא הסתיים ודיברתי על זה קודם גם עם חבר הכנסת אייכלר ועם יושב ראש ועדת הכספים.

מירי רגב: אנחנו נגיש בשבוע הבא בקשה לדיון בנושא הזה גם.

מירי רגב: הכוונה שלי שלא יהיו תאגידי מים.

מירי רגב: אני חושבת שתאגידי המים, לא נכון שהם יהיו כי האזרח ישלם יותר על המים.

מירי רגב: צריך לצבוע את הכסף בכל מה שקשור למים כמו שצבענו את המשכורות למורות דרך העיריות, והעירייה צריכה לנהל את משק המים שלה כפי שהיה בעבר.

מירי רגב: תאגידי המים זו מערכת מנופחת שלא צריכה להמשיך ולגזול כסף מהאזרחים.

מירי רגב: אנחנו נדון בסוגיית תאגידי המים בנפרד.

מירי רגב: ביקשתי דיון בסוגיה הזאת עם שר האוצר.

מירי רגב: אז תאגידי המים זה נושא שאנחנו הולכים לטפל בו.

מירי רגב: אבל כרגע, עד שיבוטלו תאגידי המים ועד שנחליט מה אנחנו עושים עם הסוגיה הזאת ונתכנס, חברי הכנסת, אני רוצה להבין מדוע עיריית קרית-גת לא מקבלת את ה-37 מיליון כספי רווח שמגיעים לה מתאגיד המים.

מירי רגב: את זה אני ארצה לשמוע מנציג רשות המים.

מירי רגב: משרד האוצר נמצא כאן?

מירי רגב: אני רוצה שגם אתה תתייחס לסוגיית המים כי אנחנו יודעים שהכל מנוהל בסוף על ידי פקידי האוצר.

מירי רגב: אני מבקשת שגם בענין הזה אתה תתייחס.

<יוסי עדס: לסוגיית המים נמצאת כאן עדי והיא תתייחס לנושא.

מירי רגב: ברוכה הבאה עדי.

מירי רגב: את תתייחסי לענין הזה.

מירי רגב: אנחנו, כוועדת הפנים, הצהרנו בזה גם בתחילת התפקיד שלי וגם יחד עם שר הפנים: הבית הזה והוועדה הזאת, יש לה דלת פתוחה לראשי הערים.

מירי רגב: ראש עיר נבחר אמור לבצע את תפקידו על פי המצע שעליו הוא נבחר.

מירי רגב: לכן, התפקיד שלנו להגן שתהיה אבטחה על ראשי ערים ושלא יהיו מאוימים.

מירי רגב: לכן התפקיד שלנו הוא לאפשר שהשלטון המרכזי יפעל בשיתוף פעולה עם השלטון המקומי כדי לאפשר לראשי הערים לבצע את תפקידם.

מירי רגב: אנחנו מבינים שמדינת ישראל היא לא בין גדרה לחדרה אלא יש לנו תפקיד לאפשר לכל אזרחי במדינת ישראל לחיות בצורה מכובדת.

מירי רגב: אם ראש עיר לא יבצע את תפקידו כראוי, יבחרו בו או לא יבחרו בו תושביו.

מירי רגב: אבל אנחנו, בוועדת הפנים והשלטון המרכזי, יש לנו תפקיד מרכזי כדי לסייע לראש עיר לתפקד ולבצע את תפקידו כראוי.

מירי רגב: חבר הכנסת דוד אזולאי, בא לפה בבקשה.

מירי רגב: בא שב לידי.

מירי רגב: אתה מרגיש שם נוח?

מירי רגב: שלום גם לדוד אזולאי, יושב ראש ועדת הפנים הקודם.

מירי רגב: לכן, התפקיד של הבית הזה, של הוועדה הזאת, זה לסייע לראשי הערים, לשמוע את המצוקות שלהם, להיות קשובים ולא רק ברמה של לשמוע אלא איך אנחנו, כוועדה, מסייעים להם לנהל את העיר על פי החוקים והנהלים שאנחנו קבענו.

מירי רגב: הם לא המציאו את זה.

מירי רגב: לכן, היום אני רוצה לשמוע את מי שיפתח את הדיון, ראש העיר קרית-גת אבירם.

מירי רגב: לאחריו, אני אאפשר, כמובן, לחבר הכנסת אייכלר לדבר.

מירי רגב: אם תרצה בשלב אחר, בבקשה.

מירי רגב: לחבר הכנסת דוד אזולאי, ולאחר מכן, לנציגי הממשלה, כשראשון הדוברים יהיה כמובן נציג רשות המים ולאחריו, נציג האוצר.

מירי רגב: ראש העיר, בבקשה.

<אבירם דהרי: קודם כל, כבוד יושבת הראש, אני מברך על כך שוועדת הפנים תהיה נציגת ראשי הערים, מה שנקרא.

<אבירם דהרי: יעלו פה נושאים מעניינים.

<אבירם דהרי: לכל עיר ועיר יש את הסוגיות שלה, ואם באמת תצליחי להוציא את זה לפועל, ואני סומך עליך שתצליחי, באמת, ברוך השם, אנחנו נראה שינוי גדול מאד במערכת היחסים שבין השלטון המקומי לשלטון המרכזי.

<אבירם דהרי: נמצא אתנו פה אבי הלר, הממונה על המחוז ממשרד הפנים וגם חמי, מנהל מחוז ירושלים במינהל מקרקעי ישראל.

<אבירם דהרי: אני רוצה להגיד שמול שני הגופים האלה אנחנו עובדים יד ביד, כדי להצעיר את העיר הזאת.

<אבירם דהרי: הבאנו אותה ביחד ממצב קטסטרופאלי ב-2003, למעלה ממאתיים ומשהו מיליון שקל חובות בלי משכורות ובלי כלום, הבאנו אותה למקום 12.

<אבירם דהרי: אתם יכולים לראות במחקר של BDI, זה לא סתם סקר, שעיריית קרית-גת, מבחינת יציבות פיננסית, ממוקמת במקום ה-12.

<אבירם דהרי: רק כדי לסבר את האוזן, במקום ה-13 ממוקמת גבעתיים, במקום ה-14 כפר-סבא, במקום ה-15 מודיעין-מכבים-רעות, במקום ה-16 רעננה ובמקום ה-17 נתניה, עפולה, הוד-השרון.

<אבירם דהרי: זה מחקר BDI, זה לא פלוני כתב ואלמוני צייר.

<אבירם דהרי: המנכ"לית של החברה הזאת, דוקטור תהילה ינאי, אומרת שערים ומועצות מקומיות אשר למרות מצבם הסוציו-אקונומי של תושביהן מדורגות גבוה במדד היציבות הפיננסית הם דוגמה ומופת להתנהלות נכונה של העומדים בראשן.

<אבירם דהרי: עכשיו, רק לסבר לכם את האוזן: ב-27 הראשונות אין אף רשות, חוץ מירושלים שהיא במקום ה-22 אבל היא לא נחשבת כי יש לה מענק בירה, אין אף רשות סוציו-אקונומי 4.

<אבירם דהרי: סוציו-אקונומי 4 זה אומר בקרית-גת ש-60% מבתי האב פטורים מלא או חלקית בארנונה.

<אבירם דהרי: זה לפי חוקי מדינת ישראל, לא אני.

<אבירם דהרי: אנחנו השכפ"ץ של מדינת ישראל.

<אבירם דהרי: ברוך השם, אנחנו גם יציבים פיננסית, עבדנו קשה מאד.

<אבירם דהרי: הנה, אבי הלר יכול להגיד לך, ולא רק שעבדנו קשה, אנחנו בפתחה של "קרית-גת דור 3" מה שנקרא, של 7000 יחידות דיור.

<אבירם דהרי: המקום היחיד, בזכות מחוז דרום במשרד הפנים והמינהל, אנחנו המקום היחיד במדינת ישראל שיכול מחר להוציא לשיווק 7000 יחידות דיור.

מירי רגב: אל תיתן כל כך הרבה מחמאות למינהל, יש לנו הרבה בעיות עם המינהל.

<אבירם דהרי: לא, יש להם עכשיו את חמי ובנצי ואנחנו עובדים יד ביד.

<אבירם דהרי: לא זכורים לנו בכלל דברים כאלה.

ישראל אייכלר: למה זה לא יוצא?

ישראל אייכלר: אמרת אוצר גדול, 7000 יחידות.

<אבירם דהרי: יצא, יצא.

<אבירם דהרי: זה ועדת חסמים, הכל רץ מדי יום ביום.

<אבירם דהרי: זה יהיה הטריגר ל-3000 דונם לכיוון מערב, זה יהיה מיידי, הכל יהיה השנה, השתא, בעזרת השם.

<אבירם דהרי: זוהי רק פתיחה בסיסית להבנת הנושא.

<אבירם דהרי: אחר כך, הקמנו תאגיד מים.

<אבירם דהרי: אנחנו בין הראשונים בארץ שהקמנו תאגיד מים - -

מירי רגב: כבר עשית בעיה.

מירי רגב: ..

<אבירם דהרי: כן, 2008 - -

דוד אזולאי: זאת אחת הטעויות שלכם.

מירי רגב: אחת הטעויות.

מירי רגב: זה בגללך, דוד אזולאי.

מירי רגב: היית צריך להגיד לו: אל תקים תאגיד מים.

<אבירם דהרי: אני בסך הכל קיימתי את החוק.

מירי רגב: נכון.

<אבירם דהרי: קיימתי את החוק, הקמתי תאגיד מים עצמאי, שלנו.

<אבירם דהרי: תאגיד מים בלי חובות.

<אבירם דהרי: זה כנראה אסור לעשות את זה בעיריות ובמועצות.

<אבירם דהרי: בלי חובות.

<אבירם דהרי: בסוציו-אקונומי 4, אתם מבינים על מה אני מדבר אתכם?

<אבירם דהרי: רשות שמבחינת התשתיות שלה – דה-לוקס.

<אבירם דהרי: היום היא גם בעלת מכון טיהור.

<אבירם דהרי: לא שיש לה זכיין, היא בעלים של המכון טיהור.

<אבירם דהרי: תשתיות, כל הדברים האלה וכל הסיפורי סבתא שהמציאו בשביל להקים את תאגידי המים, סיפורי סבתא.

<אבירם דהרי: זה בסך הכל בשביל להפריט.

<אבירם דהרי: תסתכלו על חוק תאגידי המים שאומר דבר מדהים, שיש דיבידנד אם זה בעלים פרטיים, לא תאמינו למה שאני אומר לכם.

<אבירם דהרי: אם זה בעלים פרטיים, לא שואלים אף אחד, לוקחים את הדיבידנד.

<אבירם דהרי: אם זה חס וחלילה עירייה, שצריכה לשרת את התושבים שלה שמהם לקחו את הכסף, אז זה צריך אישור הממונה.

<אבירם דהרי: ממונה על רשות המים.

<אבירם דהרי: לא יודעים איך הוא נבחר לתפקיד, מסרבים.

<אבירם דהרי: 3 חודשים רשות המים מסרבת להגיד איך הוא נבחר לתפקיד.

<אבירם דהרי: אם ההשכלה הרלוונטית שלו היא השכלה כלכלית, הוא בסך הכל ממונה, הוא מחליט איזה תעריפים יהיו, הוא מחליט אם אני אקבל דיבידנד או לא אקבל דיבידנד.

<אבירם דהרי: איזו השכלה מינימאלית יש לו, משהו שתלוי בכלכלה.

דוד אזולאי: לא התייעצו אתך בענין הזה?

מירי רגב: מה פתאום?

<אבירם דהרי: לא צריך להתייעץ אתי.

<אבירם דהרי: אתה יודע שכשאני ממנה את הפקח בעירייה, אני עושה מכרז, מפרסם בעיתון.

<אבירם דהרי: מבקשים ממני לשאול משהו, הפרוטוקול גלוי באינטרנט.

<אבירם דהרי: אני צריך להגיש בקשות ו-3.5 חודשים רק לשאול: מה ההשכלה ומה הניסיון?

<אבירם דהרי: מה, זה בושה לשאול?

<אבירם דהרי: אני רואה במשרד אצל אנשים כתוב: בוגר זה, בוגר זה.

<אבירם דהרי: מה, זה בושה?

<אבירם דהרי: זה סוד מסחרי, זה חדירה לפרטיות?

<אבירם דהרי: מה זה?

<אבירם דהרי: זה אדם שקובע את איכות חייהם של 8 מיליון מתושבי מדינת ישראל בהינף.

<אבירם דהרי: אפילו ועדת הפנים וועדת הכספים לא יכולים להגיד לו מה לעשות.

<אבירם דהרי: אתם לא מבינים את המשמעות, זה רגולטור רב עצמה.

<אבירם דהרי: הוא עושה מה שהוא רוצה.

מירי רגב: נכון.

מירי רגב: החוק צריך להיות משונה במיידי.

<אבירם דהרי: זו חוצפה שאין כדוגמתה.

<אבירם דהרי: עכשיו, מסרבים עד היום.

<אבירם דהרי: אחרי 3.5 חודשים, אחרי שהוגשה תביעה לעתירה מחוזית, נזכר הממונה על חופש המידע, עורך דין עומר ורדי, לכתוב מכתב: וואלה, אתה יודע, נזכרתי שאולי בכלל זה לא אצלנו, זה בנציבות שירות המדינה והפניתי את הבקשה שלך לנציבות.

<אבירם דהרי: בסדר?

<אבירם דהרי: סתם בשביל הקוריוז.

מירי רגב: אנחנו נביא את זה לדיון.

<אבירם דהרי: בסדר?

<אבירם דהרי: כן, מי מחליט, מי האדם שמחליט.

ישראל אייכלר: רק לידיעה, יש תאגידי מים פרטיים?

<אבירם דהרי: לא, זה יהיה.

<אבירם דהרי: זאת הכוונה.

<אבירם דהרי: יעשו אזורי - -

מירי רגב: ואז יהיו ברוני מים.

<אבירם דהרי: לא הבנת.

<אבירם דהרי: מה עושים עכשיו?

<אבירם דהרי: לוקחים את התעריפים של המים - -

מירי רגב: אבל זה לא הדיון.

מירי רגב: אני רוצה להבין את השאלה - -

ישראל אייכלר: לא, כי הוא הזכיר משהו מדהים.

<אבירם דהרי: תקשיב, אתה פשוט לא מאמין.

<אבירם דהרי: אתה יודע מה עשו?

<אבירם דהרי: העלו את מחירי המים כדי שכל הציבור יצעק אבל יתרגל למחיר, וכשזה יהיה רווחי.

<אבירם דהרי: .. אבל בא נתקדם.

<אבירם דהרי: עכשיו אני עוסק בקרית-גת.

<אבירם דהרי: בקיצור, התאגיד של המסכנים, יש לו רווח מאושר חשבונאית וכולם יודעים את זה, 37,000,847 שקל.

<אבירם דהרי: פעמיים מענק איזון שלי.

<אבירם דהרי: פעמיים.

<אבירם דהרי: זה כסף של עיריית קרית-גת.

<אבירם דהרי: אני 100% מהבעלים, הדיבידנד מגיע לי ואין ויכוח בכלל.

<אבירם דהרי: זה כסף שלי, זה זכות הקנין שלי.

מירי רגב: נכון.

מירי רגב: פנית לבית משפט?

<אבירם דהרי: חכי, נגיע לזה.

<אבירם דהרי: בקיצור, אנחנו רושמים את זה, הרי כולם יודעים מה המצב של התאגיד.

<אבירם דהרי: כולם יודעים.

<אבירם דהרי: אתם לא תאמינו מה אני אגיד לכם בסוף, עד כמה רשות המים יודעת מה המצב של התאגיד, שלא תאמינו למה שאגיד בסוף אבל לא משנה.

<אבירם דהרי: אז אנחנו שמים את זה בבסיס התקציב של 2012, 20 מיליון שקל, הערכה סבירה.

<אבירם דהרי: מחכים, מחכים, מחכים.

<אבירם דהרי: האמת, שלא ביקשנו למשוך את הדיבידנד כי אז היו צריכים לשלם מס על דיבידנד.

<אבירם דהרי: אז אני לא אשלם 30% מס, מה, אני מטורף לקחת כסף של תושבים ולזרוק אותו חזרה לקופה הציבורית של המדינה?

<אבירם דהרי: אני צריך להחזיר אותם לתושבים.

<אבירם דהרי: הקדוש ברוך הוא סייע ומדינת ישראל בנובמבר שנה שעברה, לפני כמה חודשים, העבירו תיקון 196 לפקודת מס הכנסה.

<אבירם דהרי: מדינת ישראל העבירה, משרד האוצר.

<אבירם דהרי: אלה שיטענו עכשיו שלא התכוונו לזה.

<אבירם דהרי: מה הם כתבו?

<אבירם דהרי: ניתנו פטורים ממיסוי על הדיבידנד, פטור מהמיסוי, כן, כי הם מבינים שזה כסף של העירייה.

<אבירם דהרי: מה תיקח על זה מס?

<אבירם דהרי: לקחת על זה מע"מ, מצצת את לשדם של התושבים עד דוק, של סוציו 4, כן?

<אבירם דהרי: עוד מעט יגידו: זה גם "אינטל".

<אבירם דהרי: זה כמו שיגידו ברמת-גן שזה הבורסה ובאשדוד זה הנמל.

<אבירם דהרי: סליחה, אין בעיה.

<אבירם דהרי: בא נתחלק בארנונה של הנמל...

<אבירם דהרי: מה זה השטויות האלה?

<אבירם דהרי: תושבי קרית-גת זה תושבי קרית-גת והמפעלים שלה.

<אבירם דהרי: אם רוצים להגיד סיבסודים צולבים, נדבר על זה אחר כך אבל אל תעשו את זה בגניבה.

<אבירם דהרי: אז מה אומרים לך?

<אבירם דהרי: לא מחלקים לך דיבידנד.

<אבירם דהרי: קודם כל, לא עונים לך ואחר כך אומרים: בא נקיים ישיבה, אחר כך לומדים את הפרוטוקול של הישיבה ואחר כך, בגלל שמגיעים לבתי משפט ואנשים מפחדים מתביעות אישיות, אז הם מוציאים את הפרוטוקול של הישיבה שלנו, לפני הפרוטוקול של הישיבה הקודמת.

<אבירם דהרי: עד היום זה באינטרנט.

<אבירם דהרי: עד היום הישיבה הקודמת לא יצאה, כן?

<אבירם דהרי: אבל לא חשוב, זה רשות המים.

<אבירם דהרי: הם עושים מה שהם רוצים כי אתם לא יכולים להגיד להם שום דבר.

<אבירם דהרי: זו שיטה של האוצר, באמצעותם למשוך את כל הכסף.

מירי רגב: ברור לחלוטין.

<אבירם דהרי: אז בקיצור, העבירה מדינת ישראל פטור מס על הדיבידנד, יפה מאד, אבל לתקופה של 4 שנים, 2011-2015.

<אבירם דהרי: 5 שנים.

<אבירם דהרי: מי יודע, אולי מחר יבטלו אותו.

<אבירם דהרי: הגיעה העת לקחת את הדיבידנד.

<אבירם דהרי: מה הוא אומר?

<אבירם דהרי: מה זה פטור ממס על הדיבידנד?

<אבירם דהרי: מה זה, משרד האוצר, פטור ממס על הדיבידנד?

<אבירם דהרי: זה אומר: אני רוצה לעודד את חלוקת הדיבידנד כי אם אני עושה פטור ממס למשהו.

<אבירם דהרי: ..

<אבירם דהרי: מה זה מדיניות מיסוי?

<אבירם דהרי: מדיניות מיסוי זה לעודד משהו או למנוע משהו.

<אבירם דהרי: אם אני עושה מס על הסיגריות או על האלכוהול, אני רוצה למנוע שימוש באלכוהול.

<אבירם דהרי: אבל אם אני עושה פטור, אני רוצה לקדם.

<אבירם דהרי: ביד אחת אומרים לך: קח, קח את הכסף שלך.

<אבירם דהרי: ברור שאתה צריך תקופת הסתגלות וכן הלאה.

<אבירם דהרי: תראו, בקרית-גת זה עשרות מיליוני שקלים.

<אבירם דהרי: זה לא נצרת עילית מיליון שקל וכן הלאה.

<אבירם דהרי: זה עשרות מיליוני שקלים, זה בסיס התקציב שלנו.

<אבירם דהרי: אנשים אוכלים ושותים מזה.

<אבירם דהרי: צריך להבין על מה מדובר.

<אבירם דהרי: דוד אזולאי מבין כי הוא מכיר את התחום של המוניציפאלי מבפנים.

<אבירם דהרי: לא ברור לי בכלל מי היה פה בתחום המוניציפאלי אבל לא חשוב - - בקיצור, הגענו לזה.

<אבירם דהרי: עכשיו קיבלנו את הפרוטוקול של מועצת רשות המים, כל המועצה.

<אבירם דהרי: מועצת רשות המים, יש להם נציג מפה ונציג משם וכן הלאה.

<אבירם דהרי: כל אחד בתחומו הוא.

<אבירם דהרי: אין לי מושג מי מבין כל חברי מועצת רשות המים בחיים דיבר על דיבידנד.

<אבירם דהרי: נתקל בסוגיית הדיבידנד, מבין בתחום הדיבידנד.

<אבירם דהרי: אין לי מושג אבל תקראי את הפרוטוקול, את תהיי עצובה מהדלות של הדיון, אם בכלל.

<אבירם דהרי: לא מזמינים אותנו, חס וחלילה.

<אבירם דהרי: מה, יזמינו את כל העירייה שצריכה את ה-37 מיליון שקל?

<אבירם דהרי: מה פתאום.

<אבירם דהרי: הם יודעים הכל.

<אבירם דהרי: זה בסיסי, תשמע אותי, תשחק אותה אפילו.

<אבירם דהרי: לא רוצים לשמוע.

<אבירם דהרי: אנחנו שולחים להם מכתבים, הם לא רוצים להתייחס.

<אבירם דהרי: שום דבר.

<אבירם דהרי: מעבירים לך פרוטוקול של 4 שורות ומה כותבים בפרוטוקול, בסוף, בשולי הדברים?

<אבירם דהרי: אף אחד לא שואל שאלות כמובן, אין בפרוטוקול לא שאלה, לא תשובה.

<אבירם דהרי: בשורה התחתונה אומרים: אתם יודעים מה, אנחנו באמת צריכים לחשוב על כללים לחלוקת הדיבידנד.

<אבירם דהרי: יעני, אין קריטריונים בכלל.

<אבירם דהרי: אין קריטריונים לחלוקת דיבידנד.

<אבירם דהרי: ואולי, אולי, תשמעי טוב מה זה האולי הזה.

<אבירם דהרי: איפה תום לב?

<אבירם דהרי: איפה חובת הזהירות?

<אבירם דהרי: איפה חובת המיומנות?

<אבירם דהרי: תשימי לב.

<אבירם דהרי: אולי נעשה ככה שאנחנו ניתן דיבידנד רק למי שיתאחד.

<אבירם דהרי: הבנת?

<אבירם דהרי: יתאחד עם רהט, ניתן לך את הדיבידנד.

<אבירם דהרי: קח קצת את הכסף של השנה, ובשנה הבאה כבר אתה, עיריית קרית-גת תסבסד את כל העולם ואשתו.

<אבירם דהרי: עכשיו, זה עוד כלום מה שאני אומר לכם.

<אבירם דהרי: בסוף הבטחתי לכם סוכריה שאתם לא תאמינו.

<אבירם דהרי: אתם יושבים פה, מחוקקים חוקים והם עושים מה שהם רוצים.

<אבירם דהרי: בקיצור, אומרים: אתם יודעים, לא השקעתם מספיק.

<אבירם דהרי: לא השקעתם.

<אבירם דהרי: אנחנו מפרסמים את זה לציבור, כותבים את זה בעיתונים, תאגיד המים.

<אבירם דהרי: עיריית קרית-גת, יש לה ליקויים, יש לה פה, יש לה שם.

<אבירם דהרי: גם לא השקיעו בתכנית השקעות.

<אבירם דהרי: 37 מיליון שקל אני מדבר, הם מדברים על 4 מיליון שקל.

<אבירם דהרי: תקזז 4, תקזז 12, תקזז 20.

<אבירם דהרי: אתה יודע מה.

<אבירם דהרי: תהיה חכם, תן מיליון שקל.

<אבירם דהרי: תגיד: הבאתי לך רק מיליון.

<אבירם דהרי: כולם.

<אבירם דהרי: גורף.

<אבירם דהרי: ממש בוטה - -

ישראל אייכלר: בכל העיריות לא נותנים?

<אבירם דהרי: לא יודע, מה אכפת לי?

<אבירם דהרי: תקשיב, תאגידי המים, רובם ככולם בקריסה טוטאלית.

<אבירם דהרי: אנחנו היחידים שעבדנו טוב.

<אבירם דהרי: בשורה התחתונה הבטחתי לך סוכריה?

דוד אזולאי: רגע, אני רוצה לשאול - -

מירי רגב: רגע דוד, אנחנו חייבים לסיים את הדיון.

<אבירם דהרי: לא, תאגיד המים יישאר.

<אבירם דהרי: העבירו את זה בדירקטוריון כמה וכמה פעמים, עם היועצים המשפטיים.

<אבירם דהרי: חכה, תשמע את הסוכריה, הבטחתי לכם סוכריה בסוף: אז רשות המים אומרת: אנחנו חרדים לגנבים האלה של העירייה.

<אבירם דהרי: חס וחלילה יתנו לחינוך, קצת רווחה.

<אבירם דהרי: חס וחלילה.

<אבירם דהרי: אנחנו חרדים לקיומו של התאגיד ולהשקעות של המים והביוב.

<אבירם דהרי: אבל מה הם עושים ביד השנייה?

<אבירם דהרי: ינואר 2013, תקשיבו טוב מה אני אומר לכם, אתם לא תאמינו למה שאני אומר לכם: תאגיד המים של קרית-גת משלם ל"מקורות" תעריפים יותר גבוהים מרמת-גן, מגבעתיים ואני מסבסד.

<אבירם דהרי: לא רק שאני מסבסד את החקלאות, אני מסבסד את הרשות הפלסטינית.

<אבירם דהרי: אנחנו, עיריית קרית-גת ולא מדינת ישראל.

<אבירם דהרי: עיריית קרית-גת מסבסדת את החקלאות.

<אבירם דהרי: כן, יש שם נציג במועצת המים, יוסי ישי, ומסבסדת את הפלסטינים ומסבסדת עכשיו גם את הערים המבוססות.

<אבירם דהרי: איך?

<אבירם דהרי: דרך התעריף.

<אבירם דהרי: אני משלם ל"מקורות" על אותו קוב מים שאני קונה, אני משלם יותר יקר מעירייה מבוססת אחרת.

<אבירם דהרי: יותר יקר.

<אבירם דהרי: זה נקרא בחוק: סבסוד צולב אסור, לא חוקי.

<אבירם דהרי: הברחת כסף מחברה.

<אבירם דהרי: אם זה היה חברה פרטית, אתם לא מבינים מה היו עושים.

<אבירם דהרי: אתם לא מבינים.

<אבירם דהרי: יושבים כל ה"דנקנרים" וכל האלה במשפטים על הדברים האלה בדיוק.

<אבירם דהרי: על גניבת כסף.

<אבירם דהרי: זה גניבת כסף.

<אבירם דהרי: זה לקחת מהתושב שזה מגיע לו, תושב בעל מניות של העירייה.

<אבירם דהרי: לוקחים את הכסף שלו בצורה מתוחכמת.

<אבירם דהרי: הבינו שאסור לקחת דיבידנד, הם לא יכולים אז הם מקפיאים אותו, מקפיאים, מקפיאים, בא נשחק להם את הרווח.

<אבירם דהרי: איך נשחק להם את הרווח?

<אבירם דהרי: נעשה להם סבסוד צולב.

<אבירם דהרי: והכל בקלילות.

<אבירם דהרי: אני מסביר לחברי מועצת המים: חבר'ה, אתם לא מבינים.

<אבירם דהרי: יש לכם עסק עם אנשים שעומדים לקרוס בכל רגע.

<אבירם דהרי: העירייה הזאת תקרוס, אתם לא מבינים מה זה 37 מיליון שקל, אין לכם צל צלו של מושג לא במוניציפאלי, לא כלום.

<אבירם דהרי: אני לא יודע כמה מכם בכלל התעסקו בזה, ובהינף יד כותבים מה שכותבים והעיירה הזאת תקרוס, מי יתקן אותה?

<אבירם דהרי: מחר אני לא יכול להרים את ה-7000 יחידות דיור, מחרתיים הבנקים יסגרו לי את השערים ואני יורד ממקום 12 למקום 70.

<אבירם דהרי: למה?

<אבירם דהרי: למה?

<אבירם דהרי: זה כסף שלי.

<אבירם דהרי: 37 מיליון שקל שלי.

<אבירם דהרי: אני לא מבקש מענקים, לא מבקש שום דבר.

<אבירם דהרי: לסיום, למען הגילוי הנאות, קיבלו כל חברי מועצת רשות המים תביעה אישית על הפרת חובת הזהירות, חובת המיומנות וחובת תום הלב, כי אתה לא יכול להיות תם לב אם אתה אומר שלא תחלק דיבידנד כי אתה רוצה להשתמש בדיבידנד ככלי להכריח אותי להתאחד עם רהט.

<אבירם דהרי: חוצפה.

<אבירם דהרי: חוצפה.

<אבירם דהרי: זו עבירה פלילית.

מירי רגב: קודם כל, ברור שראש העיר מדבר כאן מדם ליבו.

מירי רגב: אכפת לו, חשוב לו, הוא רוצה לקדם את העיר הזאת, הוא לא בא לבקש את מה שלא מגיע לו.

מירי רגב: מה שלא מגיע לו הוא לא רוצה לקבל.

מירי רגב: הוא רוצה לקבל רק את מה שמגיע לו.

<אבירם דהרי: את מה ששלי, לא שמגיע לי.

מירי רגב: מגיע לך כי זה שלך.

מירי רגב: אם זה לא היה מגיע לך, זה לא היה שלך.

מירי רגב: זה שלך.

מירי רגב: עכשיו אני מבקשת התייחסות של רשות המים.

<אפי דביר: אני מנהל אגף תאגידים ברשות המים.

<אפי דביר: קודם כל, לסוגיה הכללית של הרווחים: באופן כללי, אנחנו בעד שרשויות מקומיות שהתאגיד שלהם מניב רווחים, יקבלו אותם.

<אפי דביר: יש לנו דוגמאות: מאיר הלוי מעיריית אילת, - -

מירי רגב: זה כבר טוב.

מירי רגב: כבר התחלנו טוב.

<אפי דביר: - - התאגיד שלו צפוי לקבל דיבידנד בתקופה הקרובה.

<אפי דביר: אנחנו שילמנו עד היום דיבידנד למספר תאגידים.

<אפי דביר: לתאגיד "מניב" ראשון לציון, לתאגיד של נצרת עלית, לתאגיד "מי ציונה" של נס ציונה וגם לתאגיד "מי נתניה".

<אבירם דהרי: למה זה לא רשום באינטרנט?

<אבירם דהרי: תרשום את זה באינטרנט.

מירי רגב: רגע.

מירי רגב: נמצאים אתנו פה גם רן מלמד מעמותת "ידיד" וגם עוד חברים מקרית-גת.

<אבירם דהרי: לא, אבל את לא מבינה.

<אבירם דהרי: תדע לך שכל מה שאתה אומר פה מוקלט וזה סטנוגרמה, וזה דיווח של עובר ציבור לוועדה.

<אבירם דהרי: לכן, אני שואל אותך: נתת לנס ציונה תמורת מה?

<אבירם דהרי: למה נתת לנס ציונה?

<אבירם דהרי: תמורת איחוד עם מזכרת בתיה.

<אבירם דהרי: זה רק תמורת זה.

<אבירם דהרי: נכון או לא נכון?

מירי רגב: רגע, תן לו לדבר.

<אפי דביר: אז אני אסביר: באופן כללי, דיבידנד, נכון להיום, מחולק לפי כללים בסיסיים, שנכון אמר אבירם, שאנחנו מיועדים להרחיב אותם.

<אפי דביר: אבל נכון להיום, הם מחולקים לפי כללים בסיסיים - -

מירי רגב: והם?

<אפי דביר: - - הדבר הבסיסי הוא בתכנית השקעות של התאגיד.

<אפי דביר: עיריית אילת, שאמרתי קודם שהיא צפויה לקבל דיבידנד, משקיעה כל שנה הרבה מעבר למה שהיא צריכה.

<אפי דביר: כל העיריות שציינתי, רובן השקיעו את מה שהם צריכים למעט מי שהיו להם סיבות אובייקטיביות כמו אילוץ משפטי וכדומה, ולכן לא השלימו את התכנית.

<אפי דביר: המצב הזה לא היה בקרית-גת.

<אפי דביר: - -

מירי רגב: מה קורה בקרית-גת?

<אפי דביר: - - היות והוא גוף מפוקח ולא השלים את תכנית ההשקעות, אז יש לו מספר ליקויי - -

מירי רגב: מה זה תכנית ההשקעות?

<אפי דביר: תכנית ההשקעות זו תכנית שנתית, שמאושרת על ידי מינהל המים, רשות המים, שמבהירה לתאגיד מה בדיוק המקורות שעומדים לרשותה ומה הוא צריך להשקיע.

מירי רגב: כמה כסף הוא צריך להשקיע?

<אפי דביר: הוא היה צריך להשקיע בשיקום בהיקף של 6 מיליון שקלים, ולדעתי בוצע באזור ה-3 מיליון שקלים בשנים הרלוונטיות.

מירי רגב: אוקי, תוריד מה-37 7 מיליון שקלים.

מירי רגב: שקט, אני מנהלת פה את הדיון.

<אפי דביר: אז הנקודה היא שברגע שתושלם תכנית ההשקעות - -

מירי רגב: לא, לא, לא.

מירי רגב: לא ברגע.

מירי רגב: אני נוטה להאמין לפקידים עד שאני רואה שהם לא עומדים באמירות שלהם.

<אבירם דהרי: בגלל זה ישראל לא בא, כי הוא יודע שאני אתבע אותו אישית.

<אבירם דהרי: הוא שלח אותך כדי שאתה תשקר פה.

דוד אזולאי: לא, לא...

מירי רגב: אבירם, אני צריכה להגן על הפקידים.

מירי רגב: אני שואלת אותך שאלה פשוטה: מתי תכנית ההשקעות של עיריית קרית-גת תסתיים?

מירי רגב: מתי היא אושרה?

<אפי דביר: כל שנה היא מאושרת.

מירי רגב: מתי היא אושרה השנה?

<אבירם דהרי: היא מאושרת.

<אבירם דהרי: יש לנו תכנית השקעות מאושרת?

<אפי דביר: התכנית של שנת 2013?

<אפי דביר: אני לא זוכר.

<אפי דביר: עמי, אתה זוכר מתי היא אושרה?

<אבירם דהרי: סליחה, עמי, אל תענה.

<אבירם דהרי: הוא יענה.

<אפי דביר: אתה מדבר על משהו שלא קשור לרווחים, אתה מדבר על - -

<אבירם דהרי: הוא יודע את האמת.

מירי רגב: אבירם, תכף.

מירי רגב: התכנית של קרית-גת מאושרת?

<אפי דביר: התכנית לשנת 2010 אושרה ולא מומשה במלואה.

<אפי דביר: ל-2011 אושרה ולא מומשה במלואה.

<אפי דביר: על השנים האלה שהוא ביקש את הרווחים, לאותן שנים, אז נבדקה עמידתו בתכנית ההשקעות כמו שבדקנו בכל המקומות האחרים.

מירי רגב: שניה רגע.

מירי רגב: מתי תגמר הבדיקה שלכם?

<אפי דביר: היא הסתיימה והתברר שלא עמדו בשנים הרלוונטיות.

מירי רגב: הבנתי.

מירי רגב: כדי לעמוד בשנים הרלוונטיות מתוך ה-37 מיליון שקלים, כמה צריך לקחת כדי להוסיף את השנים שלא עמדו?

<אפי דביר: בסביבות ה-4 מיליון שקלים.

מירי רגב: יפה.

מירי רגב: זאת אומרת ש-4 מיליון שקלים יספקו את רשות המים בכך שקרית-גת עמדה במה שהיא צריכה לעשות.

<אפי דביר: כשהוא ישלים את הביצוע.

מירי רגב: כשהוא ישלים את הביצוע.

מירי רגב: מתוך ה-37 מיליון שקלים אתה שם בצד 7 מיליון שקלים, שהם צבועים לטובת השלמות הביצוע.

מירי רגב: זה נשמע לך הגיוני?

מירי רגב: לא 4 אלא עוד 2.

מירי רגב: נשמע לך הגיוני?

<אפי דביר: הכוונה היא, את כאילו מתייחסת לקטע שאני אשים את זה בצד ואשחרר לו את ההפרש.

מירי רגב: נכון.

<אפי דביר: אבל המשמעות היא שאנחנו רוצים לוודא שזה באמת מבוצע.

<אפי דביר: זאת אומרת, אם זה לא בוצע עד היום אז יש לזה סיבה.

<אפי דביר: יבוצע, ישוחרר.

מירי רגב: למה זה לא בוצע עד היום?

<אבירם דהרי: כמה רשויות ביצעו את תכנית ההשקעה שלהם?

<תומר רוזנר: זה לא רלוונטי.

<אבירם דהרי: אני יודע מה אני אומר לך.

<אבירם דהרי: תקשיב שניה.

<אבירם דהרי: קח את הכסף, לא 4.

<אבירם דהרי: היום, דרך אגב, אתה יודע שזה לא נכון מה שאתה אומר.

<אבירם דהרי: אתה יודע שאישרתם לפני חודשיים את תכנית ההשקעות.

<אפי דביר: של 13.

<אבירם דהרי: מה זה 13?

<אפי דביר: כל שנה מאשרים בנפרד.

<אבירם דהרי: 13 מה מכילה?

<אבירם דהרי: את התיקונים של ה-4 האלה, נכון?

<אבירם דהרי: אז אתה רוצה שנחכה עם ה-37.

<אפי דביר: אנחנו רוצים לראות התקדמות, רוצים לראות מכרזים, רוצים לראות שזה יוצא לדרך.

<אבירם דהרי: אתה יודע ש-12 כבר הושקעה מעל ומעבר, נכון?

<אבירם דהרי: אל תענה.

<אבירם דהרי: 12, לא 13.

<אבירם דהרי: 13 אנחנו באמצע.

<אבירם דהרי: 12 הושקעה פי 2 מהתכנית המאושרת.

<אבירם דהרי: נכון?

<אפי דביר: אני לא יודע אם היא הושקעה פי 2, אני יודע שהושקע.

<אבירם דהרי: מעל ומעבר.

<אבירם דהרי: אתה יודע בעל פה, באת לדיון.

<אבירם דהרי: למה שלחו אותך לדיון?

<אבירם דהרי: אתה יודע נתונים.

<אפי דביר: דובר על 10,11 ואתה מדבר אתי על 12.

<אפי דביר: אנחנו מדברים על רווחי 10,11 ובאת על 12.

<אבירם דהרי: לא, אנחנו מדברים על חלוקת דיבידנד .

<אבירם דהרי: 37 מיליון שקלים יושבים אצלך.

<אבירם דהרי: יושב אצלך נייר של רואה חשבון, של יועצים, של דירקטוריון, יושב אצלך.

<אבירם דהרי: בדקת את זה?

<אבירם דהרי: עשית משהו?

<אבירם דהרי: מה אתה מיתמם עכשיו?

דוד אזולאי: אדוני ראש העיר, סליחה שאני מתערב.

דוד אזולאי: הזמינו לפה פקידים, תנו לנו לשמוע אותם.

דוד אזולאי: אני מבין את הכאב הגדול שלך אבל תן ליושבת ראש לנהל את הדיון.

דוד אזולאי: אי אפשר ככה.

דוד אזולאי: תשמע גם תשובות.

<אבירם דהרי: סליחה.

מירי רגב: אפי, אני שואלת אותך שאלה פשוטה: האם אפשר להגיע לאיזו שהיא פשרה?

<טל שביב: אני מהשלכה המשפטית ברשות המים, אני הסגנית של היועצת המשפטית.

<טל שביב: כעיקרון, אפי הוא גורם מקצועי והוא כמובן יתעמת בכל הנושאים של ההשקעות וההלוואה שלקחתם על סך 40 מיליון שקל לבניה, ודוח ליקויים שיש לנו בענין.

<טל שביב: כפי שגברתי יודעת, יש עתירה כרגע שאדוני הגיש לבית משפט לעניינים מנהליים.

<טל שביב: לא משנה שזה היה צריך להגיע לבג"ץ בעניינים - -

מירי רגב: אוקי.

מירי רגב: בואי תגידי לי מה את אומרת.

<טל שביב: מה שאני רוצה לומר, גברתי, שבאמת לדון לפרטי פרטים, לעומק הדברים בפורום הזה.

<טל שביב: אני לא מתכוונת לשכנע.

<טל שביב: אתה מאד טעון, ואני מכבדת את זה ואני לא מתכוונת לשכנע ב-5 דקות אנשים בנתונים ופרטים ודוחות כספיים שישבנו במשך כמה שעות במועצה וקיימנו גם דיונים לפני.

<טל שביב: אתה מעונין לתקוף את ההחלטה שלנו שהיא נעשתה בחוסר סבירות, בהגינות, בשוויון, במשוא פנים והכל, זו זכותך המלאה.

<טל שביב: אבל כרגע יש עתירה, תביעה אישית נגד בכירים ברשות המים.

<טל שביב: אנחנו מנהלים פה דיאלוג ויושב פה אפי, שהוא, מן הסתם, חלק מהמצהירים בתיק הזה.

<טל שביב: אני חושבת שזה לא תקין, במיוחד - -

מירי רגב: שיבוא ראש הרשות.

<טל שביב: לא, גם ראש הרשות.

<טל שביב: ברגע - -

דוד אזולאי: זה להתחמק מתשובות.

מירי רגב: תסלחי לי, אני שואלת אותך שאלה: האם נראה לך הגיוני, הרי גם המשפט - -

<טל שביב: - - -

מירי רגב: לא, אני שואלת אותך שאלה: האם נראה לך הגיוני שיש 37 מיליון שקל דיבידנד שיושבים עכשיו בקופה, בלי שילכו לטובת תושבי קרית-גת?

מירי רגב: הוא לא עמד בהתחייבות של להכין תכנית.

מירי רגב: קחי 10 מיליון ושימי אותם בצד.

מירי רגב: את אומרת, ה-10 מיליון האלה, העיר לא מקבלת אותם.

מירי רגב: לתת לו חלק מהכסף לטובת העיר.

מירי רגב: אני שואלת אותך: האם יש כאן שכל ישר?

<טל שביב: אני אשיב לך: אני משפטנית ואני יודעת לקרוא טוב את חוק תאגידי מים וביוב.

<טל שביב: חוק תאגידי מים וביוב אומר דבר אחד ברור: משק כספים סגור, אי זליגה של כספים ממים וביוב למטרות עירוניות.

<טל שביב: אז את מדברת כרגע על - -

מירי רגב: סליחה, על הדיבידנד?

<טל שביב: שניה, רגע.

<טל שביב: לפני שאנחנו מאשרים העברת כספים למטרות עירוניות לבעל המניות, אנחנו קודם כל דואגים שכל הכסף הזה מוצה למטרות מים וביוב.

<טל שביב: גם אם מחר נחליט שהכסף הזה צריך לחזור בחזרה לצרכן - -

מירי רגב: סליחה רגע, הבנתי מה את אומרת.

מירי רגב: אני רוצה להבין את זה שוב: את אומרת שאת לא יכולה לקחת את ה-37 מיליון שקלים, להעביר אותם למטרות התושבים עד שכל סוגית המים והביוב למטרות.

מירי רגב: ..

מירי רגב: אני מבינה את זה בדיוק.

מירי רגב: את בעצמך אומרת או אפי, כי כמו שאמרת, את יועצת משפטית, את מבינה במשפטים והוא מבין בתאגידים ובהיבטים הלוגיסטיים והמנהלתיים.

מירי רגב: הוא אומר שכדי לעמוד בביצוע של הסוגיה של מים וביוב, אנחנו צריכים להשקיע בזה במכרזים 4 מיליון שקלים.

מירי רגב: אני אומרת לא 4 מיליון שקלים כדי שחס וחלילה התאגיד לא יעמוד בזה שהשקעה במים וביוב לא 4 מיליון שקלים.

מירי רגב: נשים 10 מיליון שקלים.

מירי רגב: כפליים ממה שהוא צריך להשקיע.

מירי רגב: את השאר, כרגע, תחזירו לטובת התושבים.

מירי רגב: הרי אתה יודע, לא את, את לא אמורה לדעת את זה אבל אפי יודע ש-37 מיליון הוא לא צריך לטובת הפרוייקטים והמכרזים של מים וביוב.

מירי רגב: אז למה לא להגיד דבר מאד פשוט: אנחנו כרגע ניקח 10 מילון שקלים ונשים אותם בצד.

מירי רגב: אנחנו ניתן לראש העיר אפשרות לעזור לתושבים שלו.

מירי רגב: יש עכשיו תקציבים ויש עכשיו קיצוצים ומצב מאד מאד בעייתי.

מירי רגב: התושבים גם שלמו את זה.

מירי רגב: אתם לא עושים להם טובה, זה כסף שלהם ולא חס וחלילה מישהו מהרשות שילם על זה.

מירי רגב: אנחנו ניתן 50% מהתקציב ו-50% אנחנו משאירים.

מירי רגב: את שאר הכסף הוא ישתמש אחרי שהוא יראה לנו בשלושת החודשים הקרובים, אנחנו נקבע דד-ליין של 3 חודשים קרובים.

מירי רגב: אנחנו, כוועדת הפנים, יש לנו גם אחריות לענין הזה, 3 חודשים של מכרזים לטובת מים וביוב.

<טל שביב: אז אשיב לך על השאלה שלך: קודם כל, לענין של חלוקת הדיבידנד, אנחנו לא נעשה פה חישוב מתמטי כי יש פה גם ענין של ליקויים של התאגיד.

<טל שביב: ליקויים מאד קשים שהתאגיד עבר.

<טל שביב: היה מבקר שמונה על ידי הממונה על תאגידי המים והביוב.

<טל שביב: אני לא מתכוונת לחשוף - -

<אבירם דהרי: תני לנו ליקוי אחד קשה.

<אבירם דהרי: תני לנו ליקוי אחד.

<אבירם דהרי: אחד.

<טל שביב: אדוני, אני יכולה לדבר ואני יכולה ללכת הביתה.

<טל שביב: אני מנסה לדבר רצוף והכל יהיה חשוף בבית המשפט מבחינת גילוי מסמכים והכל.

<טל שביב: אבל אני רוצה לומר שחלק מחוק תאגידי מים וביוב, הרגולציה כל כך עמוקה והדוקה כיוון שמדובר פה בגופים שהם עסקיים וגם נותנים שירותים חיוניים לתושבים.

<טל שביב: כשגוף נותן שירות חיוני לתושבים, הרגולציה נעשית יותר בהקפדה לשמור שאם מחר לא יהיה לך שירותי מים וביוב, שלא באמת תישארי בלי שירותים.

<טל שביב: אחת הסיבות שהרגולציה כל כך עמוקה זה גם, בין היתר, בשביל לשמור על ההפרדה בין התאגיד לבין הרשות המקומית, שלא יהיה סבסוד סמוי וכולי.

<טל שביב: בין היתר, זה לא רק תכנית ההשקעות.

<טל שביב: בנוסף יש פה את הענין של ליקויים מאד חמורים של עיריית קרית-גת.

מירי רגב: הבנתי מה את אומרת.

מירי רגב: אפי, אני רוצה לשאול אותך שאלה: מבחינת היועצת המשפטית, הבנתי מה את אומרת.

מירי רגב: 50% מזה יכסה את כל התאגידים, את כל הליקויים, את כל המכרזים, את הכל זה יכסה?

<אפי דביר: אבל זה לא רק הענין של הכסף.

<אפי דביר: הגוף הוא גוף מפוקח - -

ישראל אייכלר: זה דמי ערובה.

<רן מלמד: אני סמנכ"ל עמותת ידיד.

<רן מלמד: אבל אתה אתם לא יודעים לפקח.

<רן מלמד: אתם מקלקלים במקום לסייע לאזרחים.

<רן מלמד: תסתכל על האנשים בעיניים ותבין שאתה לוקח מהם כסף שצריך לעזור להם.

<רן מלמד: אתה לא עושה את העבודה שלך כמו שצריך.

<רן מלמד: קח את דוח מבקר המדינה ותוכל לראות שם שאתה לא עונה למכתבים, אתה לא שקוף בנתונים.

<רן מלמד: אני כבר 4 חודשים מחכה לתשובה מכם על אותן טענות שראש העיר כתב.

<רן מלמד: אתם לא טרחתם לענות, כי אתם לא עונים.

מירי רגב: אל תדאג, לי הם יענו.

<רן מלמד: תאמיני לי, זה יעלה במשפט כולל אישור חתימה של מי שקיבל את המכתב.

<אבירם דהרי: הם שולחים לתקשורת.

<אבירם דהרי: תשמע איזו חוצפה.

<אבירם דהרי: הם שולחים לתקשורת שהם זמנו אותנו לדיון במועצת רשות המים.

<אבירם דהרי: חצופים.

<אבירם דהרי: אתה זימנת אותי לדיון?

<רן מלמד: גברתי היושבת ראש, לא יכלו להגיע לכאן היום רונית דרורי ופרלה כהן ואנשים אחרים תושבי קרית-גת, שמחכים לכסף שצריך להגיע להם בדין, בגלל שפקידים ברשות רגולטורית לא עושים את העבודה שלהם כמו שצריך.

מירי רגב: הבנתי.

מירי רגב: רן תודה.

מירי רגב: דוד אזולאי בבקשה.

דוד אזולאי: אני שמעתי חלק מדבריו של ראש העיר, וניכרים דברי אמת, דברים קשים, ואני בטוח שאתה לא היחיד.

דוד אזולאי: אני מודיע לך, גברתי היושבת ראש, זה ענין של זמן שהוועדה הזאת תהיה מוזמנת לקיים דיונים אצל ראשי ערים אחרים בנושאים האלה.

דוד אזולאי: לצערי הרב, זה חוזר על עצמו אצל הרבה אנשים.

דוד אזולאי: אני גם לא הייתי רוצה שנתחיל להיכנס כאן לדין ודברים ולפירוט ייתר, זה לא התפקיד שלנו.

דוד אזולאי: התפקיד שלנו לראות שאכן החוק מתבצע, המדיניות קיימת ומה שצריך לעשות זה לבוא ולהגיד: ראש העיר ביצע או לא ביצע, רשות המים ביצעה או לא ביצעה.

דוד אזולאי: מה שהייתי מציע לך, גברתי היושבת ראש, היות ואנחנו נמצאים פה גם בהליך משפטי ואני שומע פה את הטענות של היועצת המשפטית וגם של נציג רשות המים, הצעתי היא שאנחנו מבקשים ודורשים מרשות המים להעביר דוח מפורט על כל מה שהם דורשים מעיריית קרית-גת בתוך שבוע ימים, להגביל את זה בזמן, שיגידו לנו מה עיריית קרית-גת נדרשת לעשות, ובתמורה מה הם מוכנים להעביר.

דוד אזולאי: מפני שאז זה ישליך על כל תאגידי המים שיבואו לפה כי אנחנו יודעים שכל הנושא של תאגידי מים זה הורתו בחטא ולידתו בחטא, וזה אחד הפשעים הגדולים שעשתה מדינת ישראל לאוכלוסיות במדינת ישראל, זה אותם תאגידי מים שעל חשבון האוכלוסיות המסכנות שמשלמות מים, הם פשוט גוזלים אותם.

דוד אזולאי: כאשר אתה נכנס לתאגידי מים, אני לא האמנתי למראה עיניי.

דוד אזולאי: מנגנון מנופח.

דוד אזולאי: רשות מקומית שלמה נקראת תאגיד מים.

דוד אזולאי: לא לילד הזה פיללנו כשהוקמו תאגידי המים.

מירי רגב: אני מקבלת את מה שאתה אומר.

מירי רגב: חבר הכנסת אייכלר.

ישראל אייכלר: אני חושב שאפשר לקנא בערים שיש להם ראש עיר שמדבר בכזה להט על העיר שלו, כאילו שזה היה הכסף הפרטי שלו שגנבו לו מהבית.

ישראל אייכלר: הלוואי וכל ראשי הערים יהיו בלהט הזה.

ישראל אייכלר: אני גם נדה

ישראל אייכלר: מתי לראות שקרית-גת עומדת ברמה כזאת גבוהה של יציבות כלכלית, כך שאנחנו יכולים רק להתכבד בעירייה כזאת.

ישראל אייכלר: אבל אני שומע פה שני דברים שמאד צורמים לי, וזו לא פעם ראשונה.

ישראל אייכלר: באים לפה אנשי שלטון ומדברים על דיונים בבית המשפט נגד אנשי שלטון אחרים, ולכן, אסור לנו, כנבחרי ציבור לעסוק בזה, כי זה עדין בבית המשפט.

ישראל אייכלר: דבר שני שמפריע לי מאד זה הענין של דמי ערובה, אני קורא לזה.

ישראל אייכלר: אמרה יושבת הראש 10 פעמים: כמה שאתם חושבים שהליקויים קיימים, תיקחו כפול לצד ותשריינו את זה כדי שהוא לא יוכל חלילה לבזבז אותם.

ישראל אייכלר: אבל אם יש בחוק דיבידנד - -

<טל שביב: אנחנו שנתיים וחצי מחכים לתיקון.

<טל שביב: צריך לתקן אותם.

<אבירם דהרי: סליחה גברתי, תני לי אחד.

<אבירם דהרי: תני לי ליקוי, יש כל כך הרבה, תני אחד.

<אבירם דהרי: תבקש אחד.

ישראל אייכלר: אני לא רוצה לקחת מזמנכם, אני בעדכם בענין הזה שאסור לתת לראשי הערים לא לתקן, כי אני כאזרח רוצה שראשי הערים יתקנו את הליקויים.

ישראל אייכלר: אבל אם את לוקחת את הכסף, לא כמה שהוא צריך אלא כפול כדי שתהיה לו מוטיבציה לעשות את זה – דיינו.

<אבירם דהרי: גברתי, אין שם שום ליקוי.

<אבירם דהרי: תני לי אחד.

<אבירם דהרי: את יכולה לתת ליקוי אחד?

<טל שביב: יש לי כמה.

<טל שביב: זה לא "יש לי".

<טל שביב: היה מבקר שבחן את כל המקרים האלה אבל בפורום הזה, באחריות שלי, אני לא יכולה להגיד, זה יהיה בבית משפט.

<אבירם דהרי: אין כלום, אני אומר לכם.

<אבירם דהרי: אין שום דבר.

<אבירם דהרי: עשינו להם לפנים משורת הדין, רק בשביל לסתום להם את הפה.

<אבירם דהרי: אני אומר לכם שאין אפילו אחד ובגלל זה היא לא יכולה להגיד אפילו אחד, זה כל כך חמור.

מירי רגב: טוב, אני מסכמת את הדיון הזה.

מירי רגב: הבנתי.

<אפי דביר: משהו חשוב וקצר: לסוגיית הדיבידנד, קודם כל אנחנו בוחנים בימים האלה אפשרות שאותם תאגידים שהביאו רווחים בגלל שהם ניקו את הנורמות, מה שנקרא, והם יעילים מאד, הכסף יוחזר.

<אפי דביר: אנחנו בוחנים את זה שהוא יוחזר ברובו לצרכנים ישירות, כי בסופו של דבר אם - -

<אבירם דהרי: ראית איזה חצופים?

<אבירם דהרי: למי תחלק?

<אבירם דהרי: הכסף שלי.

<אבירם דהרי: אתה תחלק את הכסף שלי?

<קריאות: אתה רובין הוד?

<קריאות: אתם איבדם לגמרי את השפיות?

<אבירם דהרי: סליחה, תשאלי אותו על נס ציונה, אתה יכול לענות?

דוד אזולאי: זה נשמע מענין, אנחנו יכולים לקבל החזרי מים.

דוד אזולאי: זה מענין.

ישראל אייכלר: רבותי, תקשיבו מה שאומר כאן היועץ המשפטי - -

מירי רגב: שקט.

מירי רגב: אני לא יכולה לנהל ככה דיון.

ישראל אייכלר: אתם לא יכולים להוזיל את המים לאזרחים כי הוא אומר שהמחיר אחיד בכל הארץ.

<טל שביב: לא אמרנו להוזיל, אמרנו להחזיר.

<טל שביב: להחזיר לחשבון המים סכום כסף.

<קריאות: מה?

<קריאות: אין דבר כזה.

מירי רגב: שקט.

מירי רגב: אני לא יכולה ככה, מיקי.

מירי רגב: אני מבקשת בתוך שבוע לקבל מסמך של כל הליקויים.

מירי רגב: אנחנו היום ביום שלישי, עד ערב שבועות לקבל מסמך של כל הליקויים של עיריית קרית-גת, מדוע הם לא עומדים בליקויים.

מירי רגב: מסמך מסודר של עיריית קרית-גת.

מירי רגב: אני מבקשת ביום ראשון שאייכלר - -

<קריאה: אפשר גם הערכה כספית?

מירי רגב: כן, בהערכה כספית.

מירי רגב: כמה יעלה פחות או יותר תיקון הליקויים.

<טל שביב: גברתי, אבל תיקון ליקויים במשמעות זה לתקן אותם.

מירי רגב: הבנתי.

<טל שביב: אבל זה לא שווי כסף, זה לא תמחור.

מירי רגב: אוקי, אבל אל תדאגי, יש אנשים שיודעים לתמחר מצוין באוצר וברשות המים.

מירי רגב: תשאלי אותם.

מירי רגב: איפה דובר הרשות?

מירי רגב: אורי, נכון?

מירי רגב: אתם טובים בתמחורים.

מירי רגב: אז תתמחרו לי את הליקויים.

מירי רגב: דבר שני: אני מבקשת מחבר הכנסת דוד אזולאי וחבר הכנסת אייכלר ואני, אני אדבר גם עם חבר הכנסת כבל, דיון מהיר ביום ראשון, אני אדבר עם היושב ראש, על תאגידי המים.

מירי רגב: אנחנו נביא דיון עקרוני על כל סוגי תאגידי המים לוועדת הכספים.

מירי רגב: היושב ראש יאשר לי את זה.

מירי רגב: דבר שלישי: אני מבקשת מכתב מהיועץ המשפטי שלנו בבקשה, לשר האוצר, לשרת המשפטים ולשר האנרגיה, א.

מירי רגב: מה ההגדרה על פי החוק, תאגיד מים שיש לו דיבידנד, מה הקריטריונים של החלוקה?

מירי רגב: ב.

מירי רגב: האם יכול להיות מצב שמתקיימים דיונים אחרי שנחקק חוק התאגידים על כך שרשות המים תחזיר באופן ישיר את הכסף לאזרחים ולא דרך עיר, שבעצם היא עשתה את הכל כדי שתאסוף את הכסף ואחר כך תביא את זה לרווחת העיר.

<אבירם דהרי: כן, נס ציונה תחזיר לתאגיד את ה-16 מיליון שקל?

<אבירם דהרי: אפי, אל תסתמכו, אתם סתם מסתבכים אישית.

מירי רגב: אני מבקשת לקיים דיון שבועיים אחרי שבועות בהשתתפות רשות המים, יושב ראש השלטון המקומי, נציג בכיר ממשרד המשפטים, נציג בכיר ממשרד הפנים.

מירי רגב: אני רוצה פה את המנכ"ל, על איך הם מתכוונים להתעסק בכל סוגיית תאגידי המים בעיריות ובאיחודים של תאגידי המים.

מירי רגב: גם משרד האנרגיה.

מירי רגב: איך הם מתכוונים להתעסק באיחודים של תאגידי המים.

מירי רגב: האם האיחוד הוא פונקציה לאיום מסוים על עיר מסוימת.

מירי רגב: זאת אומרת: יש לנו פה 4 נושאים לטיפול: 1.

מירי רגב: ליקויים של עיריית קרית-גת, שיגיעו אלי תוך שבוע.

<טל שביב: האם הוא יכול להביע את הסכמתו שאני אפיץ את המסמך הזה - -

מירי רגב: בטח, הוא אמר שתעבירי לכולם.

דוד אזולאי: סליחה, עם כל הכבוד, ועדת הפנים דורשת את זה גם אם ראש העיר לא מסכים.

<אבירם דהרי: חצופים, לתקשורת העברתם אתם לא שאלתם.

מירי רגב: - -מסמך ליקויים, דיון מהיר שאנחנו נעלה ביום ראשון בנושא תאגידי המים, אני אדבר עם יולי.

מירי רגב: מכתב לשר האוצר ודיון בנושא עקרוני של תאגידי המים.

<אבירם דהרי: מירי, שלא יבלבלו אותך, שנייה.

<אבירם דהרי: סליחה, את תעבירי לה מה שהיא ביקשה.

<אבירם דהרי: את תעבירי לה את הליקויים שלא תוקנו.

<טל שביב: אני ביקשתי את ההסכמה שלך.

<אבירם דהרי: את לא צריכה את ההסכמה שלי.

<אבירם דהרי: את הליקויים שלא תוקנו ותתמחרי אותם.

מירי רגב: תודה רבה.

מירי רגב: הישיבה נעולה.